La campanya de vacunació de la grip comença a Burjassot el dilluns 4 de novembre
2025-07-24

Dilluns que ve 4 de novembre donarà inici a Burjassot la Campanya Vacunació de la grip 2019/2020. Des dels Centres de Salut de Burjassot han informat, a totes les persones interessades a vacunar-se, que és necessari que passen pel seu centre assignat per a gestionar la cita de la vacuna en els horaris habilitats per a això. També poden posar-se en contacte amb el seu centre via telefònica o a través d’Internet.

A més, comptant amb la col·laboració de la regidoria de Sanitat de l’Ajuntament de Burjassot, dirigida per Isabel Mª Mora, s’ha programat una xarrada informativa a la Casa de Cultura per a dimarts que ve 5 de novembre, a les 17.00 hores, per a donar totes les dades relacionades amb la campanya i mantindre informada a la ciutadania.